Agenţia Naţională de Cadastru şi Publicitate Imobiliară - ANCPI - Ordin nr. 700/2014 din 09 iulie 2014

Ordinul nr. 700/2014 privind aprobarea Regulamentului de avizare, recepţie şi înscriere în evidenţele de cadastru şi carte funciară

În vigoare de la 30 august 2014

Consolidarea din data de [14 decembrie 2017](dataIncarcare:) are la bază publicarea din Monitorul Oficial, Partea I nr. 571 din 31 iulie 2014 şi include modificările aduse prin următoarele acte: Ordin [1140/2014](showRel:407209%20-1); Rectificare [2014](showRel:407613%20-1); Ordin [1340/2015](showRel:870153%20-1); Ordin [1550/2016](showRel:1421028%20-1); Ordin [1608/2016](showRel:1462380%20-1); Ordin [263/2017](showRel:1518270%20-1); Ordin [1171/2017](showRel:1724005%20-1);  
Ultimul amendament în 14 septembrie 2017.

**\*)** Potrivit art. I din Ordinul directorului general al Agenţiei Naţionale de Cadastru şi Publicitate Imobiliară nr. 1140/2014, Regulamentul de avizare, recepţie şi înscriere în evidenţele de cadastru şi carte funciară, aprobat prin Ordinul directorului general al Agenţiei Naţionale de Cadastru şi Publicitate Imobiliară nr. 700/2014, publicat în Monitorul Oficial al României, Partea I, nr. 571 şi 571 bis din 31 iulie 2014, se modifică.

**\*)** Potrivit Rectificării publicate în Monitorul Oficial al României nr. 835 din 17.11.2014, anexa la Ordinul directorului general al Agenţiei Naţionale de Cadastru şi Publicitate Imobiliară nr. 700/2014 privind aprobarea Regulamentului de avizare, recepţie şi înscriere în evidenţele de cadastru şi carte funciară, publicat în Monitorul Oficial al României, Partea I, nr. 571 şi 571 bis din 31 iulie 2014, se rectifică.

**\*)** Potrivit art. I din Ordinul directorului general al Agenţiei Naţionale de Cadastru şi Publicitate Imobiliară nr. 1340/2015, Regulamentul de avizare, recepţie şi înscriere în evidenţele de cadastru şi carte funciară, aprobat prin Ordinul directorului general al Agenţiei Naţionale de Cadastru şi Publicitate Imobiliară nr. 700/2014, publicat în Monitorul Oficial al României, Partea I, nr. 571 şi 571 bis din 31 iulie 2014, cu modificările ulterioare, se modifică şi se completează.

**\*)** Potrivit art. I din Ordinul directorului general al Agenţiei Naţionale de Cadastru şi Publicitate Imobiliară nr. 1550/2016, Regulamentul de avizare, recepţie şi înscriere în evidenţele de cadastru şi carte funciară, aprobat prin Ordinul directorului general al Agenţiei Naţionale de Cadastru şi Publicitate Imobiliară nr. 700/2014, publicat în Monitorul Oficial al României, Partea I, nr. 571 şi 571 bis din 31 iulie 2014, cu modificările şi completările ulterioare, se modifică.

**\*)** Potrivit modificărilor şi completărilor prevăzute în anexa la Ordinul directorului general al Agenţiei Naţionale de Cadastru şi Publicitate Imobiliară nr. 1608/2016, Regulamentul de avizare, recepţie şi înscriere în evidenţele de cadastru şi carte funciară, aprobat prin Ordinul directorului general al Agenţiei Naţionale de Cadastru şi Publicitate Imobiliară nr. 700/2014, cu modificările şi completările ulterioare, publicat în Monitorul Oficial al României, Partea I, nr. 571 şi nr. 571 bis din 31 iulie 2014, se modifică şi se completează.

**\*)** Potrivit art. I din Ordinul directorului general al Agenţiei Naţionale de Cadastru şi Publicitate Imobiliară nr. 263/2017, Regulamentul de avizare, recepţie şi înscriere în evidenţele de cadastru şi carte funciară, aprobat prin Ordinul directorului general al Agenţiei Naţionale de Cadastru şi Publicitate Imobiliară nr. 700/2014, publicat în Monitorul Oficial al României, Partea I, nr. 571 şi 571 bis din 31 iulie 2014, cu modificările şi completările ulterioare, se modifică.

**\*)** Potrivit art. I din Ordinul directorului general al Agenţiei Naţionale de Cadastru şi Publicitate Imobiliară nr. 1171/2017, Regulamentul de avizare, recepţie şi înscriere în evidenţele de cadastru şi carte funciară, aprobat prin Ordinul directorului general al Agenţiei Naţionale de Cadastru şi Publicitate Imobiliară nr. 700/2014, publicat în Monitorul Oficial al României, Partea I nr. 571 şi 571 bis din 31 iulie 2014, cu modificările şi completările ulterioare, se modifică.

    Având în vedere:

**-** dispoziţiile art. 4 [lit. a)](act:346836%2063894374) şi [c)](act:346836%2063894376), [art. 20](act:346836%2063894555), art. 24 [alin. (2)](act:346836%2063894607) şi art. 40 [alin. (2)](act:346836%2063894729) din Legea cadastrului şi a publicităţii imobiliare nr. 7/1996, republicată, cu modificările şi completările ulterioare;

**-** dispoziţiile art. 1 [alin. (5)](act:124332%2039431959) din Ordinul viceprim-ministrului, ministrul administraţiei şi internelor, [nr. 39/2009](act:124332%200) privind aprobarea tarifelor pentru serviciile furnizate de Agenţia Naţională de Cadastru şi Publicitate Imobiliară şi unităţile sale subordonate şi a taxei de autorizare pentru persoanele care realizează lucrări de specialitate din domeniile cadastrului, geodeziei şi cartografiei, cu modificările şi completările ulterioare,

    în temeiul art. 3 [alin. (12)](act:346836%2063894370) din Legea nr. 7/1996, republicată, cu modificările şi completările ulterioare, coroborat cu art. 15 [alin. (3)](act:336975%2063428586) din Regulamentul de organizare şi funcţionare a Agenţiei Naţionale de Cadastru şi Publicitate Imobiliară, aprobat prin Hotărârea Guvernului [nr. 1.288/2012](act:336976%200), cu modificările ulterioare,

    directorul general al Agenţiei Naţionale de Cadastru şi Publicitate Imobiliară emite prezentul ordin.

**Art. 1. -**   Se aprobă [Regulamentul](act:401954%200) de avizare, recepţie şi înscriere în evidenţele de cadastru şi carte funciară, prevăzut în anexa\*) care face parte integrantă din prezentul ordin.

**\*)** [Anexa](act:401954%200) se publică în Monitorul Oficial al României, Partea I, nr. 571 bis.

**Art. 2. -**   La data intrării în vigoare a prezentului ordin se abrogă:

**a)** Ordinul directorului general al Agenţiei Naţionale de Cadastru şi Publicitate Imobiliară [nr. 633/2006](act:100847%200) pentru aprobarea [Regulamentului](act:101982%200) de organizare şi funcţionare a birourilor de cadastru şi publicitate imobiliară, publicat în Monitorul Oficial al României, Partea I, nr. 1.049 din 29 decembrie 2006, cu modificările şi completările ulterioare;

**b)** Ordinul directorului general al Agenţiei Naţionale de Cadastru şi Publicitate Imobiliară [nr. 634/2006](act:100848%200) pentru aprobarea [Regulamentului](act:101983%200) privind conţinutul, modul de întocmire şi recepţie a documentaţiilor cadastrale în vederea înscrierii în cartea funciară, publicat în Monitorul Oficial al României, Partea I, nr. 1.048 din 29 decembrie 2006, cu modificările şi completările ulterioare;

**c)** Ordinul directorului general al Agenţiei Naţionale de Cadastru şi Publicitate Imobiliară [nr. 108/2010](act:133404%200) privind aprobarea [Regulamentului](act:133410%200) de avizare, verificare şi recepţie a lucrărilor de specialitate din domeniul cadastrului, al geodeziei, al topografiei, al fotogrammetriei şi al cartografiei, publicat în Monitorul Oficial al României, Partea I, nr. 223 din 9 aprilie 2010;

**d)** Ordinul directorului general al Agenţiei Naţionale de Cadastru şi Publicitate Imobiliară [nr. 186/2009](act:124422%200) privind stabilirea termenelor de prestare a serviciilor furnizate de Agenţia Naţională de Cadastru şi Publicitate Imobiliară şi unităţile sale subordonate, publicat în Monitorul Oficial al României, Partea I, nr. 296 din 6 mai 2009, cu completările ulterioare.

**Art. 3. -**   Prezentul ordin intră în vigoare în 30 de zile de la data publicării în Monitorul Oficial al României, Partea I.

|  |  |
| --- | --- |
|  |  |
|  | Directorul general al Agenţiei Naţionale de Cadastru şi Publicitate Imobiliară, Marius Arthur Ursu |

    Bucureşti, 9 iulie 2014.

    Nr. 700.